#### **เอกสารสอบราคาจ้าง เลขที่ 4/2560**

#### **โครงการตกแต่งภายในห้องโสตทัศนูปกรณ์โรงเรียนเทศบาลตำบลเวียงเทิง**

#### **ลงวันที่ 16 สิงหาคม 2560**

ด้วยเทศบาลตำบลเวียงเทิง อำเภอเทิง จังหวัดเชียงราย มีความประสงค์สอบราคาจ้าง โครงการตกแต่งภายในห้องโสตทัศนูปกรณ์โรงเรียนเทศบาลตำบลเวียงเทิง

- จัดทำห้องโสตทัศนูปกรณ์โรงเรียนเทศบาลเวียงเทิง ขนาด ความกว้างไม่น้อยกว่า 7.50 เมตร ความยาวไม่น้อยกว่า 10 เมตร(เต็มห้องเรียน) โดยมีรายละเอียด ดังนี้

1. จัดทำเวทียกสูงจากพื้นไม่น้อยกว่า15 ซม. กว้างไม่น้อยกว่า 4-5 เมตร ลึกไม่น้อยกว่า 2 เมตร ให้ดูเหมาะสมสวยงามตามหลักการตกแต่ง
   1. โครงสร้างเวทีทำด้วย ไม้หรือเหล็กกล่อง ขนาดไม่ต่ำกว่า 4\*2 นิ้ว พื้นปูด้วยไม้อัด หรือ วีวาบอร์ด ความหนาไม่น้อยกว่า 15 มม. โครงสร้างมีความแข็งแรงแน่นหนาไม่มีเสียงดังเวลาขึ้นไปยืนบนเวที
   2. พื้นเวทีปูทับชั้นสุดท้ายด้วยพรมทออัด(สีระบุภายหลัง) ยึดด้วยกาวให้เรียบร้อยสวยงาม
   3. ขอบเวที ที่ยกสูงขึ้นมา ตกแต่งด้วยไม้อัด มีคิ้วไม้โดยรอบทาสีให้มีความทันสมัยสวยงาม(สีกำหนดภายหลัง)
2. ฉากหลังเวที ให้ขึ้นรูปด้วยไม้อัดชิดกับผนังเสาของห้อง มีความกว้างเท่ากับเวที มีรายละเอียดดังนี้
   1. ด้านล่างฉากหลัง มีขอบบัว(สเกิร์ต)ล่าง ตกแต่งด้วยไม้ให้ดูเหมาะสมสวยงามกลมกลืนกับ จอรับภาพโปรเจคเตอร์(ผู้ว่าจ้างจะกำหนดขณะทำการตกแต่ง)
   2. ด้านข้าง ซ้าย-ขวา ของฉากหลังเวทีมีการตกแต่งด้วย ผ้าหรือวัสดุเก็บเสียง สลับคิ้วด้วยไม้ ให้เหมาะสมสวยงามกับขนาดของจอรับภาพตามข้อ 2.1 หรือกับส่วนที่เหลือจากขอบจอรับภาพ
   3. กรุปิดเสา/ผนังของห้อง(หากมี) ทั้งสองข้างให้ดูเรียบร้อยสวยงามจนถึงระดับเพดานโดยทำเป็นขอบบัว(สเกิร์ต) ไม้คิ้วด้านล่างและบน ไม่น้อยกว่า 4 นิ้ว ไล่ไปตามลำดับชั้นของชั้นวางเก้าอี้ ให้สวยงาม(สีกำหนดภายหลัง)
   4. ผนังข้าง ด้านซ้าย-ขวาและส่วนที่เหลือของห้องให้บุด้วยวัสดุเก็บเสียงเช่น ฟองน้ำบุด้วยผ้าหรือแผ่นเก็บเสียงชนิดอื่นที่สามารถเก็บเสียงไม่ให้สะท้อนกลับได้โดยมีการทำโครงสร้างออกมาจากผนังห้องประมาณ 5-10 เซนติเมตร เพื่อเก็บเสียง
   5. จัดให้มีห้องควบคุมเสียงด้านหลังห้องหรือด้านข้างเวทีให้มีขนาดที่เหมาะสมกับการวางเครื่องเสียง และสำหรับเจ้าหน้าที่เข้าควบคุมเสียงด้วย โดยมีกระจกที่มองเห็นภายนอกได้สะดวก มีช่องเข้าออก ที่เหมาะสมสวยงามตกแต่งกลมกลืนกับผนังห้อง
   6. มีชุด ปลั๊ก ไมโครโพน เต้าเสียบ สวิทช์ไฟฟ้า ด้านข้างเวที ซ้าย 1 ชุด ขวา 1 ชุด
3. จัดทำชั้นสำหรับวางเก้าอี้นั่งพับเก็บอัตโนมัติ (ขนาดเก้าอี้ไม่น้อยกว่า 55 ซม.) จำนวน 60 ตัว โดยมีรายละเอียดดังนี้
   1. โครงสร้างของชั้นระดับทำด้วยไม้ หรือเหล็กกล่อง ขนาดไม่น้อยกว่า 4\*2 นิ้ว โดยทำเต็มจากผนังห้อง ซ้ายถึงผนังห้องขวา
   2. พื้นระดับปูด้วยไม้อัด หรือวีวาบอร์ด หนาไม่ต่ำกว่า 15 ซม. เสริมความมั่นคงให้มีความแข็งแรงและมีเหล็กหรือไม้เสริม สำหรับแนวการขันน๊อต ยึดติดกับเก้าอี้ความกว้างของแต่ระดับชั้นให้สามารถเดินเข้าออกได้อย่างสะดวก เมื่อมีการติดตั้งเก้าอี้แล้วเสร็จ

-2-

1. ระดับชั้น 6 ระดับปูทับด้วยพรมอัดและพื้นห้องทั้งหมด รวมทั้งเวทีด้วย ส่วนสีระบุภายหลัง
2. ด้านหลังห้องซึ่งปัจจุบันเป็นหน้าต่างกระจกให้ติดเหล็กดัดใส่ผ้าม่านชนิดทึบแสง
3. การตกแต่งฝ้าเพดานหน้าเวที ให้มีขนาดเท่ากับความกว้างของเวที ตกแต่งด้วยวัสดุซับเสียง สลับคิ้วไม้พร้อมไฟส่องสว่างเข้าหาเวทีจำนวนไม่น้อยกว่า 3 จุด
4. ฝ้าเพดานห้องส่วนที่เหลือให้ใช้วัสดุซับเสียงชนิดฟองน้ำติดตามแนวช่องว่างหลอดไฟใส่เป็นจุดๆให้สวยงามเหมาะสม หรือใช้วัสดุซับเสียงฟองน้ำบุผ้าก็ได้ หรือติดวัสดุซับเสียงแถวยาวตามแนวหลอดไฟ จากทิศตะวันออกถึงทิศตะวันตกของห้องก็ได้
5. ติดตั้งเก้าอี้หนังแท้ หรือหนังเทียม (PVC) ชนิดพับเก็บอัตโนมัติ มีที่เท้าแขนและที่พับวางแก้วน้ำ ความกว้างไม่น้อยกว่า 55 ซม. ความสูงของเบาะนั่งสูงไม่น้อยกว่า 40 ซม. จำนวน 60 ตัว
6. ตกแต่งบานประตูทางเข้าด้านในให้สวยงามและปูด้วยวัสดุซับเสียง

**ราคากลางของงานในการสอบราคาครั้งนี้** 600,000 (หกแสนบาทถ้วน) **ราคางบประมาณอนุมัติในครั้งนี้** 600,000 บาท (หกแสนบาทถ้วน)

โดยมีข้อแนะนำและข้อกำหนดดังต่อไปนี้

1. **เอกสารแนบท้ายเอกสารสอบราคา**
   1. แบบรูปรายการละเอียด
   2. แบบใบเสนอราคา
   3. แบบสัญญาจ้าง
   4. แบบหนังสือค้ำประกัน

(1) หลักประกันสัญญา

* 1. บทนิยาม

(1) ผู้เสนอราคาที่มีผลประโยชน์ร่วมกัน

(2) การขัดขวางการแข่งขันราคาอย่างเป็นธรรม

* 1. แบบบัญชีเอกสาร

(1) บัญชีเอกสารส่วนที่ 1

(2)บัญชีเอกสารส่วนที่ 2

1. **คุณสมบัติของผู้เสนอราคา**
   1. ผู้เสนอราคาต้องไม่เป็นผู้ที่ถูกระบุชื่อไว้ในบัญชีรายชื่อผู้ทิ้งงานของทางราชการหรือของหน่วยการบริหารราชการส่วนท้องถิ่น และได้แจ้งเวียนชื่อแล้ว หรือไม่เป็นผู้ที่ได้รับผลของการสั่งให้นิติบุคคลหรือบุคคลอื่นเป็นผู้ทิ้งงานตามระเบียบของทางราชการ
   2. ผู้เสนอราคาไม่เป็นผู้มีผลประโยชน์ร่วมกันกับผู้เสนอราคารายอื่นๆ วันประกาศสอบราคาหรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรม ตามข้อ 1.5
   3. ผู้เสนอราคาต้องไม่เป็นผู้ได้รับเอกสิทธิ์หรือความคุ้มกันซึ่งอาจปฏิเสธไม่ยอมขึ้นศาลไทยเว้น

แต่รัฐบาลของผู้เสนอราคาได้มีคำสั่งให้สละสิทธิ์หรือความคุ้มกันเช่นว่านั้น

* 1. ผู้เสนอราคาต้องผ่านการคัดเลือกผู้มีคุณสมบัติเบื้องต้นในการจ้างของ”เทศบาลตำบลเวียง

เทิง”

* 1. ผู้เสนอราคาจะต้องเป็นนิติบุคคล

-3-

1. **หลักฐานการเสนอราคา**

ผู้เสนอราคาจะต้องเสนอเอกสารหลักฐานยื่นมาพร้อมกับซองใบเสนอราคา **โดยแยกไว้นอกซอง**

**ใบเสนอราคาเป็น 2 ส่วนคือ**

* 1. **ส่วนที่ 1 อย่างน้อยต้องมีเอกสารดังต่อไปนี้**

1. ในกรณีที่ผู้เสนอราคาเป็นนิติบุคคล

(ก) ห้างหุ้นส่วนสามัญหรือห้างหุ้นส่วนจำกัด ให้ยื่นสำเนาหนังสือรับรองการจดทะเบียนนิติบุคคล บัญชีรายชื่อหุ้นส่วนผู้จัดการ ผู้มีอำนาจควบคุม พร้อมรับรองสำเนาถูกต้อง

(ข) บริษัทจำกัด หรือบริษัทมหาชนจำกัด ให้ยื่นสำเนาหนังสือรับรองการจดทะเบียนนิติบุคคล หนังสือบริคณห์สนธิ บัญชีรายชื่อกรรมการผู้จัดการ ผู้มีอำนาจควบคุมและบัญชีผู้ถือหุ้นรายใหญ่ พร้อมรับรองสำเนาถูกต้อง

1. ในกรณีที่ผู้เสนอราคาเป็นผู้เสนอราคาร่วมกันในฐานะผู้ร่วมค้า ให้ยื่นสำนาสัญญาของการเข่าร่วมค้า สำนาบัตรประจำตัวประชาชนของผู้ร่วมค้า และในกรณีที่ผู้เข้าร่วมค้าฝ่ายใดเป็นบุคคลธรรมดาที่มิใช่สัญชาติไทย ให้ยื่นสำเนาหนังสือเดินทาง หรือผู้ร่วมค้าฝ่ายใดเป็นนิติบุคคล ให้ยื่นเอกสารตามที่ระบุไว้ในข้อ (1)
2. สำเนาใบทะเบียนพาณิชย์ หรือสำเนาใบทะเบียนภาษีมูลค่าเพิ่ม
3. สำเนาใบเสร็จรับเงินซื้อเอกสารสอบราคาเทศบาลตำบลเวียงเทิง
4. บัญชีเอกสารส่วนที่ 1 ทั้งหมดที่ได้ยื่นพร้อมกับซองใบเสนอราคา ตามแบบในข้อ 1.6 (1)
   1. **ส่วนที่ 2 อย่างน้อยต้องมีเอกสารดังต่อไปนี้**
5. หนังสือมอบอำนาจซึ่งปิดอากรแสตมป์ตามกฎหมายในกรณีที่ผู้เสนอราคามอบอำนาจให้บุคคลอื่นลงนามในใบเสนอราคาแทน
6. **มีรูปแบบเค้าโครงภาพสเก็ตการตกแต่งห้องและรูปแบบเก้าอี้นำเสนออธิบายให้กับคณะกรรมการพิจารณาผลรับทราบในวันยื่นซอง โดยทางคณะกรรมการจะถือว่าเป็นเอกสารที่มีสาระสำคัญในการพิจารณาผล**

**4. การเสนอราคา**

4.1 ผู้เสนอราคาต้องยื่นซองเสนอราคาตามแบบที่เทศบาลตำบลเวียงเทิงกำหนด **โดยไม่มีเงื่อนไขใดๆทั้งสิ้น และจะต้องกรอกข้อความให้ถูกต้องครบถ้วน ลงลายมือชื่อของผู้เสนอราคาให้ชัดเจน จำนวนเงินที่เสนอจะต้องระบุตรงกันทั้งตัวเลขและตัวอักษร**โดยไม่มีการขูดลบหรือแก้ไข หากมีการขูด ลบ ตกเติม หรือแก้ไข เปลี่ยนแปลง จะต้องเปลี่ยนแปลงลงลายมือชื่อผู้เสนอราคา พร้อมประทับตรา (ถ้ามี) กำกับไว้ด้วยทุกแห่ง

4.2 ผู้เสนอราคาจะต้องกรอกปริมาณวัสดุและราคาในบัญชีรายการก่อสร้าง ให้ครบถ้วนในการ เสนอราคาให้เสนอเป็นเงินบาทและเสนอราคารวมเพียงราคาเดียว โดยเสนอราคารวมและหรือราคาต่อหน่วย และหรือต่อรายการ ตามเงื่อนไขที่ระบุไว้ท้ายใบเสนอราคาให้ถูกต้อง ทั้งนี้ ราคาที่เสนอจะต้องตรงกันทั้งตัวเลขและตัวอักษร ถ้าตัวเลขและตัวอักษรไม่ตรงกัน เทศบาลตำบลเวียงเทิงจะถือตัวอักษรเป็นสำคัญ โดยคิดราคารวมทั้งสิ้นซึ่งรวมภาษีมูลค่าเพิ่ม ภาษีอากรอื่น และค่าใช้จ่ายทั้งปวงไว้แล้วราคาที่เสนอจะต้องเสนอกำหนดยืนราคา**ไม่น้อยกว่า 60 วัน** นับแต่วันเปิดซองใบเสนอราคาโดยภายในกำหนดยืนราคาผู้เสนอราคาจะต้องรับผิดชอบราคาที่ตนได้เสนอไว้และจะถอนการเสนอราคามิได้

4.3 ผู้เสนอราคาจะต้องเสนอกำหนดเวลาดำเนินการก่อสร้าง**แล้วเสร็จไม่เกิน 60 วัน** นับถัดจากวันลงนามในสัญญาจ้าง หรือวันที่ได้รับหนังสือแจ้งจาก เทศบาลตำบลเวียงเทิงให้เริ่มทำงาน

4.4 ก่อนยื่นซองสอบราคา ผู้เสนอราคาควรตรวจดูร่างสัญญา แบบรูป และรายละเอียด ฯลฯ ให้ถี่ถ้วนและเข้าใจเอกสารสอบราคาทั้งหมดเสียก่อนที่จะตกลงยื่นซองสอบราคาตามเงื่อนไขในเอกสารสอบราคา

/4.5 ผู้เสนอราคา…..

-4-

4.5 ผู้เสนอราคาจะต้องยื่นซองสอบราคาที่ปิดผนึกซองเรียบร้อย จ่าหน้าซองถึง

**“ประธานกรรมการเปิดซองสอบราคาจ้างเหมา**โครงการตกแต่งภายในห้องโสตทัศนูปกรณ์โรงเรียนเทศบาลตำบลเวียงเทิง **“**โดยระบุไว้ที่หน้าซองว่า“**ใบเสนอราคาตามเอกสารสอบราคาจ้างเลขที่ 4/2560**“ ยื่นต่อเจ้าหน้าที่รับซองสอบราคา ในวันที่ 16 สิงหาคม 2560 – 22 สิงหาคม 2560 ระหว่างเวลา 08.30 น. – 16.30 น. ณ สำนักงานเทศบาลตำบลเวียงเทิง และกำหนดยื่นซอง วันที่ 16 สิงหาคม 2560 – 22 สิงหาคม 2560 ระหว่างเวลา 08.30 น. – 16.30 น. ณ สำนักงานเทศบาลตำบลเวียงเทิง และวันที่ 23 สิงหาคม 2560 ตั้งแต่เวลา 09.00 น. ถึง 12.00 น. ณ สถานที่กลาง (ศูนย์ข้อมูลอำเภอเทิง) , กำหนดเปิดซองใบเสนอราคา ในวันที่ 24 สิงหาคม 2560 ตั้งแต่เวลา 10.00 น. เป็นต้นไปจนกว่าจะเสร็จสิ้น ณ สถานที่กลาง(ศูนย์ข้อมูลอำเภอเทิง) ซองเสนอราคาที่ยื่นต่อเทศบาลแล้วจะถอนคืนมิได้ เมื่อพ้นกำหนดเวลายื่นซองสอบราคาแล้วจะไม่รับซองสอบราคาโดยเด็ดขาด

คณะกรรมการเปิดซองสอบราคาจะดำเนินการตรวจสอบคุณสมบัติของผู้เสนอราคาแต่ละรายว่าเป็นผู้เสนอราคาที่มีผลประโยชน์ร่วมกันกับผู้เสนอราคารายอื่น ตามข้อ 1.5(1) ณ วันประกาศสอบราคาหรือไม่ และประกาศรายชื่อผู้เสนอราคาที่มีสิทธิได้รับการคัดเลือกก่อนการเปิดซองใบเสนอราคา หากปรากฏต่อคณะกรรมการเปิดซองสอบราคาก่อนหรือในขณะที่มีการเปิดซองใบเสนอราคาว่า มีผู้เสนอราคากระทำการอันเป็นการขัดขวางการแข่งขันราคาอย่างเป็นธรรมตามข้อ 1.5(2) และคณะกรรมการฯ เชื่อว่ามีการกระทำอันเป็นการขัดขวางการแข่งขันราคาอย่างเป็นธรรม คณะกรรมการฯ จะตัดรายชื่อผู้เสนอราคารายนั้นออกจากการเป็นผู้เสนอราคา และประกาศรายชื่อผู้เสนอราคาที่มีสิทธิได้รับการคัดเลือก และเทศบาลตำบลเวียงเทิง จะพิจารณาลงโทษผู้เสนอราคาดังกล่าวเป็นผู้ทิ้งงาน เว้นแต่คณะกรรมการฯจะวินิจฉัยได้ว่าผู้เสนอราคารายนั้นเป็นผู้ที่ให้ความร่วมมือเป็นประโยชน์ต่อการพิจารณาของทางราชการและมิได้เป็นผู้ริเริ่มให้มีการกระทำดังกล่าว ผู้เสนอราคาที่ถูกตัดรายชื่อออกจากการเป็นผู้เสนอราคาเพราะเหตุเป็นผู้เสนอราคาที่มีผลประโยชน์ร่วมกันกับผู้เสนอราคารายอื่น ณ วันประกาศสอบราคา หรือเป็นผู้เสนอราคาที่กระทำการอันเป็นการขัดขวางการแข่งขันราคาอย่างเป็นธรรม อาจอุทธรณ์คำสั่งดังกล่าวต่อผู้ว่าราชการจังหวัดภายใน 3 วัน นับแต่วันที่ได้รับแจ้งจากคณะกรรมการเปิดซองสอบราคา การวินิจฉัยอุทธรณ์ของผู้ว่าราชการจังหวัดให้ถือเป็นที่สุด

คณะกรรมการเปิดซองสอบราคาจะเปิดซองใบเสนอราคาของผู้เสนอราคาที่มีสิทธิได้รับการคัดเลือกดังกล่าวข้างต้น ณ สถานที่กลางในการรับและเปิดซองสอบราคา ณ ศูนย์ข้อมูลอำเภอเทิงการยื่นอุทธรณ์ตามวรรค 5 ย่อมไม่เป็นเหตุให้มีการขยายระยะเวลาการเปิดซองใบเสนอราคา เว้นแต่ผู้ว่าราชการจังหวัดพิจารณาเห็นว่า การขยายระยะเวลาดังกล่าวจะเป็นประโยชน์แก่ทางราชการอย่างยิ่ง และในกรณีที่ผู้ว่าราชการจังหวัดพิจารณาเห็นด้วยกับคำคัดค้านของผู้อุทธรณ์ และเห็นว่าการยกเลิกการเปิดซองใบเสนอราคาที่ได้ดำเนินการไปแล้วจะเป็นประโยชน์แก่ทางราชการอย่างยิ่ง ให้ผู้ว่าราชการจังหวัดมีอำนาจยกเลิกการเปิดซองใบเสนอราคาดังกล่าวได้

**5.หลักเกณฑ์และสิทธิในการพิจารณาราคา**

5.1 ในการสอบราคาครั้งนี้ เทศบาลตำบลเวียงเทิง จะพิจารณาตัดสินด้วยราคาการก่อสร้างใน**วงเงินงบประมาณที่ได้รับอนุมัติคือไม่เกิน 600,000 บาท (หกแสนบาทถ้วน)**

5.2 หากผู้เสนอราคารายใดมีคุณสมบัติไม่ถูกต้องตามข้อ 2 หรือยื่นหลักฐานการเสนอราคาไม่ถูกต้องครบถ้วนตามข้อ 3 หรือการยื่นซองสอบราคาไม่ถูกต้องตามข้อ 4 แล้ว คณะกรรมการเปิดซองสอบราคาจะไม่รับพิจารณาราคาของผู้เสนอราคารายนี้ เว้นแต่เป็นข้อผิดพลาดหรือหลงผิดเพียงเล็กน้อยหรือผิดแผกไปจากเงื่อนไขของประกาศสอบราคาในส่วนที่มิใช่สาระสำคัญเฉพาะในกรณีที่พิจารณาแล้วเห็นว่าจะเป็นประโยชน์ต่อเทศบาลตำบลเวียงเทิงเท่านั้น และเอกสารในข้อ 3.2 (1) , (2) , (3) เทศบาลฯถือว่าเป็นเอกสารในส่วนที่เป็นสาระสำคัญ เว้นแต่จะมีความผิดพลาดเพียงเล็กน้อยของการพิมพ์เท่านั้น

/5.3.เทศบาล.....

-5-

* 1. เทศบาลตำบลเวียงเทิงสงวนสิทธิ์ไม่พิจารณาราคาของผู้เสนอราคาโดยไม่มีการผ่อนผันใน

กรณีดังต่อไปนี้

5.3.1ไม่ปรากฏชื่อผู้เสนอราคารายนั้นในบัญชีผู้รับเอกสารเสนอราคาของเทศบาลตำบลเวียงเทิง 5.3.2ไม่กรอกชื่อนิติบุคคลหรือบุคคลธรรมดา หรือลงลายมือชื่อผู้เสนอราคา อย่างหนึ่งอย่างใด หรือทั้งหมดในใบเสนอราคา

5.3.3เสนอรายละเอียดแตกต่างไปจากเงื่อนไขที่กำหนดในเอกสารสอบราคาที่เป็นสาระสำคัญ หรือ มีผลทำให้เกิดความได้เปรียบแก่ผู้เสนอราคารายอื่น

5.3.4ราคาที่เสนอมีการขูดลบ ตก เติม แก้ไข เปลี่ยนแปลงโดยผู้เสนอราคามิได้ลงลายมือชื่อพร้อมประทับตรา (ถ้ามี) กำกับไว้

5.4 ในการตัดสินการสอบราคาหรือการทำสัญญา คณะกรรมการเปิดซองสอบราคา หรือ เทศบาลตำบลเวียงเทิง มีสิทธิ์ให้ผู้เสนอราคาชี้แจงข้อเท็จจริง สภาพ ฐานะ หรือข้อเท็จจริงอื่นใดที่เกี่ยวข้องกับผู้เสนอราคาได้ เทศบาตำบลเวียงเทิง มีสิทธิ์ที่จะไม่รับราคาหรือไม่ทำสัญญาหากหลักฐานดังกล่าวไม่มีความเหมาะสมหรือไม่ถูกต้อง

**5.5 เทศบาลตำบลเวียงเทิงทรงไว้ซึ่งสิทธิ์ที่จะไม่รับราคาต่ำสุด หรือ ราคาหนึ่งราคาใดหรือราคาที่เสนอทั้งหมดก็ได้ และอาจพิจารณาเลือกจ้างในจำนวน หรือขนาดหรือเฉพาะรายการหนึ่งรายการใด หรืออาจจะยกเลิกการสอบราคาโดยไม่พิจารณาจัดจ้างเลยก็ได้สุดแต่จะพิจารณา ทั้งนี้เพื่อประโยชน์ของทางราชการเป็นสำคัญ และให้ถือว่าการตัดสินของเทศบาลตำบลเวียงเทิงเป็นเด็ดขาด** ผู้เสนอราคาจะเรียกร้องค่าเสียหายใด ๆ มิได้ รวมทั้งเทศบาลตำบลเวียงเทิงจะพิจารณายกเลิกการสอบราคา และลงโทษผู้เสนอราคาเป็นผู้ทิ้งงานไม่ว่าจะเป็นผู้เสนอราคาที่ได้รับการคัดเลือกหรือไม่ก็ตาม หากมีเหตุที่เชื่อได้ว่าการเสนอราคากระทำการโดยไม่สุจริต เช่น การเสนอเอกสารอันเป็นเท็จ หรือใช้ชื่อบุคคลธรรมดาหรือนิติบุคคลอื่นมาเสนอราคาแทน เป็นต้นในกรณีที่ผู้เสนอราคาต่ำสุดเสนอราคาจนคาดหมายได้ว่าไม่อาจดำเนินงานตามสัญญาด้วย คณะกรรมการเปิดซองสอบราคาหรือเทศบาลตำบลเวียงเทิงจะให้ผู้เสนอราคารายนั้นชี้แจงและแสดงหลักฐานที่ทำให้เชื่อได้ว่าผู้เสนอราคาสามารถดำเนินงานตามประกาศสอบราคาจ้างให้แล้วเสร็จสมบูรณ์ได้และหากคำชี้แจงไม่เป็นที่รับฟังได้ เทศบาลมีสิทธิ์ที่จะไม่รับราคาของผู้เสนอราคารายนั้น

5.6 ในกรณีที่ปรากฏข้อเท็จจริงภายหลังจากการเปิดซองสอบราคาว่า ผู้เสนอราคาที่มีสิทธิ์ได้รับการคัดเลือกตามที่ประกาศรายชื่อไว้ ตามข้อ 4.5 เป็นผู้เสนอราคาที่มีผลประโยชน์ร่วมกันกับผู้เสนอราคารายอื่น ณ วันประกาศสอบราคาหรือเป็นผู้เสนอราคาที่กระทำการอันเป็นการขัดขวางการแข่งขันราคาอย่างเป็นธรรม ตามข้อ 1.5 เทศบาลตำบลเวียงเทิง มีอำนาจที่จะตัดรายชื่อผู้เสนอราคาที่มีสิทธิได้รับการคัดเลือกดังกล่าวออกจากประกาศรายชื่อตามข้อ 4.5 และเทศบาลตำบลเวียงเทิงจะพิจารณาลงโทษผู้เสนอราคารายนั้นเป็นผู้ทิ้งงานในกรณีนี้หากผู้ว่าราชการจังหวัดพิจารณาเห็นว่า การยกเลิกการเปิดซองใบเสนอราคาที่ได้ดำเนินการไปแล้วจะเป็นประโยชน์แก่ทางราชการอย่างยิ่งผู้ว่าราชการจังหวัดมีอำนาจยกเลิกการเปิดซองใบเสนอราคาดังกล่าวได้

**6.การทำสัญญาจ้าง**

6.1 ผู้ชนะการสอบราคา จะต้องมาทำสัญญาจ้างกับเทศบาลตำบลเวียงเทิง ตามแบบสัญญาดังระบุในข้อ 1.3 ภายใน7 วัน นับถัดจากวันที่ได้รับแจ้งเป็นหนังสือและจะต้องวางหลักประกันสัญญาเป็นจำนวนเต็มเท่ากับร้อยละ 5 (ห้า) ของราคาจ้างที่สอบราคาได้ให้เทศบาลตำบลเวียงเทิงยึดถือไว้ในขณะทำสัญญา โดยใช้หลักประกันอย่างหนึ่งอย่างใด ดังต่อไปนี้

1. เงินสด
2. เช็คที่ธนาคารสั่งจ่ายให้แก่เทศบาลตำบลเวียงเทิง โดยเป็นเช็คลงวันที่ ที่ทำสัญญา

หรือ ก่อนหน้านั้นไม่เกิน 3 วัน ทำการของทางราชการ

-6-

1. หนังสือค้ำประกันธนาคารภายในประเทศ ตามแบบหนังสือค้ำประกันดังระบุในข้อ4(1)หลักประกันนี้จะคืนให้โดยไม่มีดอกเบี้ยภายใน 15 วันนับถัดจากวันที่ผู้รับจ้างพ้นจากข้อผูกพันตามสัญญาแล้ว

**7.ค่าจ้างและการจ่ายเงิน**

เทศบาลตำบลเวียงเทิงจะจ่ายค่าจ้างก่อสร้างงวดเดียว เมื่อผู้รับจ้างได้ปฏิบัติงานทั้งหมดให้แล้วเสร็จ

ตามสัญญา รวมทั้งได้ทำความสะอาดบริเวณสถานที่ก่อสร้าง และคณะกรรมการตรวจการจ้างได้ทำการตรวจรับเป็นที่ถูกต้อง

**8.อัตราค่าปรับ**

ผู้รับจ้างซึ่งทำงานไม่แล้วเสร็จตามแบบสัญญาจ้างข้อ 15 จะต้องเสียค่าปรับ ในอัตราร้อยละ 0.25 ของราคาจ้างตามสัญญาต่อวัน

**9. การรับประกันความชำรุดบกพร่อง**

ผู้รับจ้างจะต้องรับประกันความชำรุดบกพร่องของงานจ้างที่เกิดขึ้นภายในระยะเวลาไม่น้อยกว่า

2 ปี นับถัดจากวันที่เทศบาลตำบลเวียงเทิงได้รับมอบงาน โดยผู้รับจ้างต้องรีบจัดการซ่อมแซมแก้ไขให้ใช้การได้ดีดังเดิมภายใน7 วัน นับถัดจากวันที่ได้รับแจ้งความชำรุดบกพร่อง

1. **ข้อสงวนสิทธิในการเสนอราคาและอื่น ๆ** 
   1. เงินค่าจ้างสำหรับงานจ้างครั้งนี้เป็นเงิน งบประมาณประจำปี พ.ศ. 2560 ผู้เสนอราคาซึ่งเทศบาลตำบลเวียงเทิง ได้คัดเลือกแล้วไม่ไปทำสัญญาหรือข้อตกลงภายในเวลาที่ทางราชการกำหนดในข้อ 6 เทศบาลตำบลเวียงเทิง จะพิจารณาให้เป็นผู้ทิ้งงานตามระเบียบของทางราชการ และจะพิจารณาเลือกผู้เสนอราคารายถัดไปเข้าทำสัญญาจ้างกับเทศบาลตำบลเวียงเทิง
   2. เทศบาลตำบลเวียงเทิง สงวนสิทธิที่จะแก้ไข เพิ่มเติมเงื่อนไขหรือข้อกำหนดในแบบสัญญาให้เป็นไปตามความเห็นของอัยการสูงสุด(ถ้ามี)
   3. คณะกรรมการตรวจการจ้างมีสิทธิตรวจงานจ้างได้ตามระเบียบกระทรวงมหาดไทยว่าด้วยการพัสดุของหน่วยการบริหารราชการส่วนท้องถิ่น พ.ศ.2535 และที่แก้ไขเพิ่มเติมจนถึงปัจจุบัน ข้อ 65 ตลอดจนมีสิทธิสั่งให้ผู้ยื่นซองสอบราคาได้ (ผู้รับจ้าง) ขุดเจาะบริเวณใดก็ได้ของงานเพื่อให้หน่วยงานราชการอื่น หรือหน่วยงานเอกชนตรวจสอบคุณภาพโดยคิดค่าใช้จ่ายจากผู้ยื่นซองสอบราคาได้ (ผู้รับจ้าง)
   4. ผู้ยื่นซองสอบราคาได้ (ผู้รับจ้าง) จะต้องจัดทำป้ายชื่อโครงการ แหล่งงบประมาณ รายละเอียดการก่อสร้าง ระยะเวลาดำเนินการ และผู้รับจ้างดำเนินการตามแบบที่เทศบาลกำหนด จำนวน 1 ป้าย
   5. ในระหว่างระยะเวลาการก่อสร้าง ผู้รับจ้างพึงปฏิบัติตามหลักเกณฑ์ที่กฎหมายและระเบียบได้กำหนดไว้โดยเคร่งครัด

สำนักงานเทศบาลตำบลเวียงเทิง

(นายสิงห์ทอง หนุนนำสิริสวัสดิ์)

นายกเทศมนตรีตำบลเวียงเทิง

16 สิงหาคม 2560